# Obrazloženje 2. rebalansa financijskog plana za razdoblje 2024. – 2026.

Izradi 2. rebalansa se pristupilo slijedom stvaranja dodatnih obveza za proračun koje nisu bile obuhvaćene izvornim planom i rebalansom izvornog plana za 2024.

# UVODNI DIO

# Proračunski korisnik: Centar za odgoj i obrazovanje „Goljak“

# Sažetak djelokruga rada: Centar je javna ustanova koja obavlja osnovno obrazovanje, predškolski odgoj i naobrazbu učenika i djece s većim teškoćama u razvoju, tjelesnom invalidnošću i kroničnim bolestima. Centar u svom sastavu ima: osnovnu školu, radno osposobljavanje do 21. godine, pružanje stručne pomoći predškolskim i osnovnoškolskim ustanovama u koje su integrirana djeca i mladež s tjelesnom invalidnošću i kroničnim bolestima, mogućnost organizacije osnovnog obrazovanja za odrasle osobe koje nisu završile osnovnu školu. Centar provodi odgojno-obrazovni rad na svoje 3 izdvojene lokacije (Goljak 2, Banjavčićeva 16, Zavrtnica 30). Program predškolskog odgoja ne odvija u školskoj godini 2023./2024.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 3109 DJELATNOST USTANOVA OSNOVNOG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017, 68/2018, 98/2019 i 64/2020.), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)*

Program se zasniva na Godišnjem planu i programu rada za osnovnu školu za šk. godinu 2023./2024., Školskom kurikulumu Centra, nastavnim i izvannastavnim aktivnostima za šk. god. 2023./2024. Prijedlog financijskog plana izrađen je u skladu s odredbama Zakona o proračunu i podzakonskim aktima (Pravilnik o proračunskim klasifikacijama, Pravilnik o proračunskom računovodstvu i računskom planu).

# Cilj programa: Prioritetni ciljevi su pružanje kvalitetnog odgoja i osnovnog obrazovanja korisnika s tjelesnom invalidnosti i kroničnim bolestima, s većim teškoćama u razvoju, pripremanje učenika za nastavak obrazovanja/osposobljavanja i uspješno uključivanje u svijet rada.

# Način ostvarenja cilja: Programima odgojno-obrazovnog i rehabilitacijskog rada za korisnike, odnosno djecu s motoričkim teškoćama i višestrukim oštećenjima. Područje "učenje i primjena znanja" - specifični rehabilitacijski programi (motoričke, perceptivne i senzomotoričke vježbe, socijalizacija i komunikacija, samozbrinjavanje, savladavanje barijera, prevencija neprihvatljivih oblika ponašanja, ublažavanje emocionalnih smetnji i poremećaja u ponašanju, korištenje suvremene asistivne i informatičke tehnologije u učenju). U Centru se provodi i program "Program provođenja alternativne i augmentativne komunikacije“, koji ide u korak s trenutno razvijenom tehnologijom i pruža velike mogućnosti kako u radu s učenicima tako i u njihovom svakodnevnom životu u budućnosti. Sadržaji svih programa koji se provode u Centru imaju rehabilitacijski i okupacijski karakter i razvijanje osobnih potencijala svakog djeteta kroz kreativne, sportske i znanstvene aktivnosti, a cilj im je sprječavanje i ublažavanje utjecaja hospitalizacije na djecu, prevenciju neprihvatljivih oblika ponašanja i afirmacija djece s tjelesnom invalidnošću te stvaranje pozitivnih stavova okoline prema njima kao i njih samih prema sebi. Također, učenike će se i dalje poticati na izražavanje kreativnosti, talenata i sposobnosti kroz uključivanje u izvannastavne aktivnosti, natjecanja, te druge školske projekte, priredbe i manifestacije. Nastojat ćemo i u narednoj godini podizati kvalitetu odgoja i obrazovanja na višu razinu kroz stručna usavršavanja naših zaposlenika (sudjelovanje na seminarima, stručnim skupovima, radionicama, konferencijama), podizanjem materijalnih i drugih uvjeta na što je moguće viši standard, a sve to u skladu s našim limitima potrošnje prema Planu računu prihoda i rashoda poslovanja. Učenike će se poticati na slobodno izražavanje kreativnosti i sposobnosti kroz uključivanje u slobodne aktivnosti, školska natjecanja i priredbe. Slobodne aktivnosti biti će organizirane putem izvannastavnih aktivnosti. Rad skupina u slobodnim aktivnostima predstavljati će se putem školskih događanja koji su navedeni u Školskom kurikulumu.

# U okviru programa provode se sljedeće aktivnosti/projekti:

**Aktivnost A02 3109 A 310901. REDOVNA DJELATNOST PRORAČUNSKIH KORISNIKA**

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u 2024. osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.

Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.

# Ministarstvo znanosti i obrazovanja mjesečno temeljem Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2023./2024, osigurava sredstva za:

# - posebna nastavna sredstva i pomagala (konto 3221,4221, 4227), -povećane troškove prijevoza djece s teškoćama u razvoju (konto 3239-individualni prijevoz roditelja, prilagođeni prijevoz učenika s teškoćama ovlaštenog prijevoznika, prijevoz učenika vlastitim kombi vozilima, 3223-troškovi dizel goriva vlastitih kombi vozila, 3224-materijal i dijelovi za tekuće održavanje vlastitih kombi vozila, 3225-gume za vlastita kombi vozila, 3231-GPS nadzor vlastitih kombi vozila,3232-usluge tekućeg održavanje vlastitih kombi vozila). Rebalansom je sukladno potrebama uvećan iznos na odjeljku 3232 (izvor financiranja 5.2.1) -sufinanciranje prehrane učenika s teškoćama (konto 3222).

# Rashodi za zaposlene (plaće konto 3111,3113,3114, ostali rashodi za zaposlene konto 3121,doprinosi na plaće konto 3132, naknade za prijevoz na kontu 3212) financiraju se iz Državnog proračuna. Rebalansom financijskog plana iznosi na odjeljcima rashoda za zaposlene (3111, 3132) su uvećani temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama NN 22/2024 (izvor financiranja 5.2.1). Navedenom uredbom koeficijenti su uvećani, pa su sukladno tome i iznosi rashoda za zaposlene uvećani.

# Sukladno potrebi uvećan je i iznos na odjeljcima 3212 (naknade za prijevoz na posao i s posla), 3295 (novčana naknada zbog neispunjenja obveze kvotnog zapošljavanja osoba s invaliditetom), izvor financiranja 5.2.1.

# Svi prethodno navedeni rashodi koji se planiraju financirati iz Državnog proračuna prikazani su u Planu računa rashoda pod izvorom financiranja pomoći 5.2.1 (skupina računskog plana proračuna 63).

# U 2023. financijski rezultat se procjenjuje kao višak prihoda u iznosu od 6.000 EUR (ukupan donos viška iz prethodnih godina), a višak proizlazi iz sredstava koja doznačuje Državni proračun za sufinanciranje povećanih troškova prijevoza za učenike s teškoćama u razvoju (skupina 63), financiranje posebnih nastavnih sredstava i pomagala (skupina 63). Cjelokupni višak se planira rasporediti u 2024.godini.

**Aktivnost A02 3109 A310902. PRODUŽENI BORAVAK**

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I., II., III. i iznimno IV. razreda. Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju utvrđene ovim programom. Podloga za izračun potrebnih sredstava iz Proračuna Grada Zagreba: ukupan iznos plaće, ostalih naknada i prijevoz učitelja na godišnjoj razini, koji provode program, umanjen za uplate roditelja koji sufinanciraju program. Centar za odgoj i obrazovanje „Goljak“ ne provodi aktivnost produženog boravka.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učitelja u produženom boravku | Broj učitelja koji realiziraju program produženog boravka | Broj učitelja | **0** | **0** | **0** | **0** |
| Broj učenika u produženom boravku | Broj učenika koji su uključeni u program produženog boravka | Broj učenika | **0** | **0** | **0** | **0** |
| Sredstva za plaće i ostala materijalna prava, prijevoz i ostale naknade učiteljima **iz proračuna** | Iznos sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju | Iznos u eur | **0** | **0** | **0** | **0** |
| Sredstva za plaće i ostala materijalna prava, prijevoz i ostale naknade učiteljima **iz uplata roditelja** | Iznos razlike sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju koja se financira iz uplata roditelja | Iznos u eur | **0** | **0** | **0** | **0** |

**Aktivnost A310904 SUFINANCIRANJE PREHRANE**

U zagrebačkim osnovnim školama sufinancira se prehrana za učenike. Grad Zagreb sufinancira prehranu svim učenicima koji su uključeni u program prehrane.

Cijena mliječnog obroka iznosi 0,89 eura, ručka 1,59 eura, a užine 0,44 eura. Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa. Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava.

Vlada Republike Hrvatske donijela je dana 27. srpnja 2023. Odluku o kriterijima i načinu financiranja, odnosno sufinanciranja troškova prehrane za učenike osnovnih škola za školsku godine 2023./2024. (u daljnjem tekstu: Odluka). Slijedom navedene odluke, Ministarstvo znanosti i obrazovanja u školskoj godini 2023./2024. podmirivat će troškove financiranja, odnosno sufinanciranja prehrane za svakog učenika osnovne škole uključenog u školsku prehranu u iznosu od 1,33 eura po danu za dane kad je na nastavi. Navedenom Odlukom određeno je i da će se Gradu Zagrebu kao osnivaču osnovnoškolskih ustanova mjesečno osiguravati sredstva za troškove financiranja, odnosno sufinanciranja prehrane učenika osnovnih škola, i to za nastavne dane sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2023./2024. (»Narodne novine«, broj 50/23.).

Prema članku 12. Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2023./2024**,** Ministarstvo školama sufinancira dio troškova prehrane (konto 3222, izvor financiranja 5.2.1) u iznosu od 0,86 Eur dnevno za ručak po učeniku u odgojno-obrazovnoj skupini za provedbu programa produženog stručnog postupka. Zbog specifičnosti programa i pružanja zdravstvene skrbi učenicima, Ministarstvo Centru sufinancira i prehranu učenika u iznosu od 0,46 Eur dnevno za užinu po učeniku.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učenika za koje se sufinancira prehrana | Broj učenika koji su uključeni u program prehrane | **Broj učenika** | **98** | **97** | **97** | **97** |
| Planirana sredstva iz proračuna (Grad Zagreb, Ministarstvo) za prehranu učenika | Sredstva za prehranu- kojima se sufinanciraju troškovi namirnica iz proračuna | **Iznos u eur** | **30.000** | **31.200** | **31.300** | **31.400** |
| Planirana sredstva od uplata roditelja za prehranu | Sredstva za prehranu- kojima se sufinanciraju troškovi namirnica od uplata roditelja | **Iznos u eur** | **0** | **0** | **0** | **0** |

Rebalansom financijskog plana iznos na odjeljku 3299 je temeljem Odluke o kriterijima i načinu financiranja, odnosno sufinanciranja troškova prehrane za učenike osnovnih škola uvećan za povrat neutrošenih sredstava za prehranu za prvo polugodište školske godine 2023./2024 (izvor financiranja 5.2.1)

**Aktivnost A310905. IZVANNASTAVNE I OSTALE AKTIVNOSTI**

Sredstva su namijenjena za troškove prijevoza sudionika programa Škole u prirodi, programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem *Nastavnog plana i programa za osnovnu školu u Republici Hrvatskoj* koji je donijelo Ministarstvo znanosti, obrazovanja i sporta 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotre učenika koji se organiziraju od školske do državne razine, a u skladu s programom Ministarstva znanosti i obrazovanja i Agencije za odgoj i obrazovanje.

U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

**Aktivnost A310906. ŠKOLA U PRIRODI**

Škola u prirodi, kao zaseban oblik terenske nastave koji se organizira u pravilu višednevno na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje, ima važnu odgojnu i obrazovnu zadaću.

Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva, vježbaju i primjenjuju ih u stvarnoj životnoj sredini. Program se provodi se u: Odmaralištu "Stoimena" u Crikvenici, "Cvrčak" u Dugoj Uvali, odmaralištu „Loda“ u Skradinu - Zagrebački holding d.o.o., Podružnica "Vladimir Nazor", te u objektima Crvenog križa Zagreb - Domu Crvenog križa na Sljemenu i Villi Rustica u Novom Vinodolskom.

Zbog specifičnosti programa, različitih motoričkih teškoća i višestrukih oštećenja te pružanja zdravstvene skrbi učenicima, Centar ne provodi terensku nastavu škole u prirodi.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
|  |  |  |  |  |  |  |
| Broj učenika | Broj učenika 3. i 4 . razreda koji su uključeni u program | Broj učenika | **4** | **0** | **0** | **0** |
| Ukupan iznos sredstava potreban za program Škole u prirodi | Iznos potrebnih sredstava iz Proračuna Grada Zagreba za provođenje programa | Iznos u eur | **0** | **0** | **0** | **0** |

**Aktivnost A310907. VIKENDOM U SPORTSKE DVORANE**

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  **sportske susrete učenika – polaznika programa.** Program je besplatan za sve učenike, te ga financira ga Grad Zagreb. Sukladno sredstvima osiguranima u Proračunu Grada Zagreba , osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane.

Zbog specifičnosti programa, različitih motoričkih teškoća i višestrukih oštećenja te pružanja zdravstvene skrbi učenicima, Centar ne provodi program Vikendom u sportske dvorane.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učitelja | Broj učitelja koji provode program | Broj učitelja | **0** | **0** | **0** | **0** |
| Ukupan iznos sredstava potreban za provođenje programa | Visina plaće koja je određena Kolektivnim ugovorom za zaposlenike u osnovnoškolskom odgoju i obrazovanju i Programom javnih potreba | Iznos u eur | **0** | **0** | **0** | **0** |

**Aktivnost A310908. POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu osnovnoškolskog sustava odgoja i obrazovanja (Narodne novine 63/08 i 63/10), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno **i nepuno** radno vrijeme, najdulje do kraja nastavne godine.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | **0** | **0** | **0** | **0** |
| Broj učenika | Broj učenika | Broj učenika | **0** | **0** | **0** | **0** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u eur | **0** | **0** | **0** | **0** |

Zbog specifičnosti programa, različitih motoričkih teškoća i višestrukih oštećenja te pružanja zdravstvene skrbi učenicima, Centar ne koristi program Pomoćnika u nastavi. Učenicima potporu u nastavnom procesu uz učitelje pružaju njegovatelji, medicinska sestra, radni terapeut koji su zaposleni u Centru

**Aktivnost T310904. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA IV**

Grad Zagreb je 08. srpnja 2021. godine poslao prijavu na Javni poziv za dostavu projektnih prijedloga za dodjelu bespovratnih sredstava Ministarstva znanosti i obrazovanja objavljenom u okviru Europskog socijalnog fonda, Operativnog programa „Učinkoviti ljudski potencijali“ 2014-2020., u okviru „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.”. Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme.

U Projektu, kao partneri, sudjeluju osnovne i srednje škole s područja Grada Zagreba.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | **0** | **0** | **0** | **0** |
| Broj učenika | Broj učenika | Broj učenika | **0** | **0** | **0** | **0** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u eur | **0** | **0** | **0** | **0** |

**Aktivnost A02 3109 K 310901. ODRŽAVANJE I OPREMANJE OSNOVNIH ŠKOLA**

Rebalansom financijskog plana iznos na odjeljku 4241 je uvećan sukladno potrebama za nabavu udžbenika učenicima za školsku godinu 2024./2025. (izvor financiranja 5.2.1) Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018. i 92/2024.) sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu

Rebalansom financijskog plana Gradski ured za obrazovanje, sport i mlade izvršio je uvećanje pozicije na odjeljku 3232 na gradskim izvorima (izvor financiranja 1.1.3).